Regna ligo de germanaj verkistoj

Regna ligo de germanaj verkistoj (germane: Reichsverband deutscher Schriftsteller, mallongigo RDS) estis perforta organizo inter 1933 kaj 1935 por verkistoj en Nazia Germanio. Sidejo ĝia estis en Berlino (Nürnberger Straße 8).

 Historio 
 Fondo kaj strukturo 
Laŭ instigo de la Regna ministerio pri progagando fondiĝis en junio 1933 la Regna ligo de germanaj verkistoj.Cuno Horkenbach (eld.): Das deutsche Reich von 1918 bis heute. Raportovolumo 3. Verlag für Presse, Wirtschaft und Politik, 1933, p. 575 Fakte ĝi englutis la organizojn Schutzverband deutscher Schriftsteller, Verband deutscher Erzähler, Deutsche Schriftstellerverein kaj  Kartell lyrischer Autoren. Havas ĝi la sekvan strukturonArchiv für Geschichte des Buchwesens, volumo 21. Buchhändler-Vereinigung, Frankfurt am Main 1980, ISBN 3-7657-0948-4, p. 625-626: Prezidantis Goetz Otto Stoffregen (Reichsführer), viciĝonte de sekretario Hans Richter. Trezoristoj estis Heinz Wismann kaj Karl August Walther. Helpis la estraron konsilio je kiu anis Friedrich Arenhövel, Werner Beumelburg, Hans Martin Cremer, Franz Dülberg, Wilhelm Conrad Gomoll, Karl Heinl, Bruno Herbert Jahn, Gerhard Menzel, Hans Heinz Sadila-Mantau kaj Richard Schneider-Edenkoben. Membroj de la t.n. honora senato estis Walter Bloem, Kurt Karl Gustav von Glasenapp, Ricarda Huch, Ernst Krieck, Agnes Miegel, Rudolf Presber, Arthur Rehbein, Ina Seidel, Heinrich Sohnrey, Hermann Stehr, Lulu von Strauß und Torney kaj Fedor von Zobeltitz. Kelkaj membroj de tiuj ĉi suborganizoj stis ankaŭ komisiitoj fakaj. Kromaj specialaj fakuloj por RDS estis Ilse Hamel, Georg Irrgang, Robert Seitz kaj Albert Sergel.

 Kondiĉoj por membreco 
Malmultajn monatojn post fondo de RDS oni enkorpigis ĝin je Regna Literatura Ĉambro (Reichsschrifttumskammer, RSK) kiu siavice apartenis al Regna kulturejo. Laŭ § 4 de la dekreto Erste Verordnung zur Durchführung des Reichskulturkammergesetzes (1.11.1933) estis devo de ĉiuj germanaj verkistoj membri.Joseph Wulf: Literatur und Dichtung im Dritten Reich. Eine Dokumentation (=Kultur im Dritten Reich, 2). Ullstein, Frankfurt am Main/Berlin 1989, ISBN 3-550-07056-X, p. 202 Plua informo de la 10.12.1933 klarigis ke tiu devo validus nur por ĉiuj ĉefprofesiaj literaturistoj kaj ke membreco ĉe RSK aŭtomate estiĝus per membreco ĉe RDS.Claire Goll, Yvan Goll, Paula Ludwig. «Noch einmal werd ich dir untreu sein». Briefwechsel und Aufzeichnungen  1917 – 1966. Eldonis kaj postparole komentis Barbara Glauert-Hesse, Wallstein Verlag, Göttingen 2013, ISBN 978-3-8353-1046-9, p. 270 Implicite do temis pri devontigo. 

Laŭ membreckondiĉoj de julio 1933 nur germansangaj aŭtoroj povis membriĝi ne kontraŭante al la novaj politikaj cirkonstancoj.Murray G. Hall: Der Paul Zsolnay Verlag. Von der Gründung bis zur Rückkehr aus dem Exil. Max Niemeyer, Tübingen 1994, ISBN 978-3-484-35045-8, p. 372 Tiel ebligis la malinkludo de judoj kaj opoziciuloj. Sur la aliĝformularo troviĝu detaloj pri la politika sinteno kaj ĝistiama agado.Karsten Brandt: Die Dissoziation eines Schriftstellers in den Jahren 1934-1936: Ödön von Horváth und H.W. Becker, Humboldt-Universität Berlin 2004, p. 142

 Malestiĝo 
Nalgraŭ ideologia intimeco al la nova nazia reĝimo, gravuloj de la nacisocialisma kulturpolitiko (ekz. el la ligo Kampfbund für deutsche Kultur) ne estis por RDS: kaŭzo por tio estis la fakto ke pinte de RDS troviĝis personoj venantaj el la ĉirkaŭaĵo de la germannaciema komunikilkonzerno de Alfred Hugenberg (Scherl-eldonejo; UFA). Tiel la vica prezidanto Hans Richter devis demisii en marto 1935 pro mankanta partimembreco ĉe NSDAP. Alia kialo estis la neefikeco de du paralelaj administraj reloj por simila afero, de RDS kaj de RSK. En la 20.9.1935 ĝi estis neniigita kaj la dudek miloj da anoj de RDS iĝis anoj de aparta aro Gruppe Schriftsteller ene de RSK. 
 Literatur 
 Jan-Pieter Barbian: Literaturpolitik im ‚Dritten Reich’. Institutionen, Kompetenzen, Betätigungsfelder. Prilaborita poŝlibra eldono, Deutscher Taschenbuch Verlag, München 1995, ISBN 3-423-04668-6, p. 94–96 kaj p. 207–210

 Notoj 

Kategorio:Verkistaj organizaĵoj en Germanio
Kategorio:Naziaj organizaĵoj 
Kategorio:Aperis en 1933
Kategorio:Malaperis en 1935